Sklep II Ips 626/93
Datum: 1993-10-14T01:00:00.000+01:00
ecli: ECLI:SI:VSRS:1993:II.IPS.626.93
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: umik revizije

## Jedro

Umik revizije pred odločanjem o reviziji.

## Izrek

Umik revizije se vzame na znanje.

## Obrazložitev

Sodišče prve stopnje je toženi stranki naložilo, da mora prodati tožnici I. M. trosobno stanovanje s kuhinjo, predsobo, straniščem in kopalnico ter kletjo, zaradi česar mora z njo skleniti kupoprodajno pogodbo, upoštevaje vrednost točke za izračun vrednosti konkretnega stanovanja, veljavne 22.11.1991. Sodišče druge stopnje pa je ugodilo pritožbi tožene stranke in po uradni dolžnosti sodbo sodišča prve stopnje tako spremenilo, da je tožbeni zahtevek zavrnilo, tožeči stranki pa naložilo v plačilo stroške pravdnega postopka, ki jih je imela tožena stranka.

Druga tožnica I. M. je proti sodbi sodišča druge stopnje vložila pravočasno in dovoljeno revizijo, ki je bila predložena revizijskemu sodišču zaradi odločitve. Še preden je revizijsko sodišče o reviziji odločilo, pa je tožnica z izjavo z dne 7.9.1993 sporočila, da revizijo umika.

Po določbi 399. člena v zvezi z 2. odstavkom 349. člena ZPP, ki se uporablja na podlagi 1. odstavka 4. člena ustavnega zakona za izvedbo temeljne ustavne listine o samostojnosti in neodvisnosti Republike Slovenije (Uradni list RS 1/91-I) lahko stranka umakne že vloženo revizijo, dokler revizijsko sodišče o njej ne izda odločbe. Umik revizije je zato revizijsko sodišče sprejelo, pri čemer pa o stroških revizijskega postopka ni odločalo, ker odgovora na revizijo ni bilo.